Auseklis

Auseklis (kodanikunimi Miķelis Krogzemis; 18. september 1850 Aloja vald, Läti – 6. veebruar 1879 Peterburi, Venemaa) oli läti luuletaja ja noorlätlaste liikumise aktiivne liige.

Ta lõpetas aastal 1871 Cimze seminari.

Auseklis oli läti kirjanduses rahvusromantismi silmapaistev esindaja. Tõlkis Heine, Goethe, Schilleri, Herderi jt teoseid. Luuletustes kasutas ajaloolist temaatikat, mütoloogiat ja läti folkloori. Kirjutas pilkeluuletusi saksa päritolu parunite ja vaimulike kohta. Poetiseeris patriarhaalset elulaadi.

Tema järgi on nimetatud tänav Riias. Alojas on Auseklisi-nimeline keskkool, mille ette on püstitatud luuletaja auks graniidist mälestussammas (kujur M. Lange).

Kategooria:Läti luuletajad
Kategooria:Cimze seminari vilistlased
Kategooria:Sündinud 1850
Kategooria:Surnud 1879